A Gizella kíséretében érkezett bajor grófok egyike, "Poth" alapította Pátfaluval együtt. Neve máig fennmaradt a települések német nevében. A 15. század végén az itt birtokos kisnemesi család utolsó tagja saját részét unokaöccsének a fertőfehéregyházi Vogt Jánosnak adta. 1529-ben első bécsi hadjárata során a török Lajtafalut is elpusztította. Ezt követően horvátokkal telepítették be. A 18. század első felében a falu a brucki Harrach család, a század közepén báró Bender Károly birtoka volt.